OpenLLM-France/wikimedia huggingface dataset:
# Emebert de Cambrai

Emebert (+710) va ser un bisbe o clergue de Cambrai declarat sant. Ha estat assimilat al bisbe Ablebert, bisbe de Cambrai del segle viii, però era bisbe el 633, massa aviat; el següent bisbe conegut fou Aubert que va morir abans del 679; i vers el 710 era bisbe Vindicià, el que fa que es pensi que potser no fou bisbe sinó un clergue. Se'l suposa fill del duc Witger de Lotaríngia i de santa Amalberga de Maubege. Era germà de tres santes: Reineldis (màrtir), Gudula, Faraildis; el parentiu amb Ermelinda de Meldert (una altra germana que se li ha atribuït alguna vegada) és impossible cronològicament.
Segons la Gesta Episcoporum Cameracensis fou enterrat a Ham, prop de Cambrai, però després el seu cos fou portat a l'abadia de Maubeuge on la seva mare va ser monja.
Se celebra la festa el 15 de gener i el seu culte és destacat a Arràs, Cambrai i Gent.

## Referències

* Gesta Ableberti: Bollandus I., Henschenius G., «De S. Ableberto, sive Emeberto, episcopo Cameracensi et Atrebatensi», Acta Sanctorum Januarii Tomus I (1643) 1077-1080.
* Frederick George Holweck, A Biographical Dictionary of the Saints. St. Louis, MO: B. Herder Book Co. 1924.
# Mirifle

Mirifle és un clan de la confederació Rahanweyn, sovint considerats com els autentics rahanweyn, ja que els digil, l'altra gran clan que formaria els rahanweyn, podria ser un clan separat. Els mirifle són pastors i viuen als sud-oest de Somàlia.
Després de 1995 els interessos dels mirifle els representa l'Exèrcit de la Resistència Rahanweyn. La ciutat de Baidoa, feu dels mirifle, va quedar després del 1990 en mans del Moviment Democràtic Somali (MDS) de base digil-mirifle (Reewin o Rahenweyn). Els seguidors de Siad Barre la van ocupar el 1991 i els va disputar Muhammad Fara Hassan, àlies Aydid del Congrés de la Somàlia Unificada (era una disputa entre marehans i hawiyes). El 1992 va tornar al MDS. Va passar a la milícia dels habar gidir d'Aydid el 1995 i llavors es va formar l'Exèrcit de la Resistència Rahanweyn (ERR) liderat pel general Hasan Muhammad Nur àlies Shargudud, que amb ajut etíop va derrotar les forces d'Aydid a la batalla d'Hudur i va entrar a Baidoa el 6 de juny de 1999. L'estat autònom de Somàlia del Sud-oest va quedar establert l'1 d'abril del 2002.
# Cantagallo (Toscana)

Cantagallo és un comune (municipi) de la província de Prato a la regió italiana de la Toscana, situat a uns 30 km al nord-oest de Florència i 15 km al nord de Prato.
El terme municipal té una superfície de 95,67 km² i una població de 3.092 habitants a 31 de desembre de 2021.
Cantagallo limita amb els següents municipis: Barberino di Mugello, Camugnano, Montale, Montemurlo, Pistoia, Sambuca Pistoiese, Vaiano i Vernio.

## Referències

* ↑ «Demografia in cifre» (en italià). Istat. [Consulta: 18 febrer 2023].

## Enllaços externs

* Cantagallo - Lloc web oficial
# Dècim Juni Silà

Dècim Juni Silà és el nom dels següents personatges:
* Dècim Juni Silà (comissionat), comissionat romà
* Dècim Juni Silà Manlià, pretor el 142 aC
* Dècim Juni Silà (cònsol 62 aC), cònsol el 62 aC
* Dècim Juni Silà (amant de Júlia), un dels amants de Júlia, neta d'August
* Dècim Juni Torquat Silà, cònsol l'any 53
# Interior (Dakota del Sud)

Interior (lakota: makȟóšiča otȟúŋwahe) és una població dels Estats Units a l'estat de Dakota del Sud. Segons el cens del 2000 tenia 77 habitants. En el Cens de 2010 tenia 94 habitants i una densitat poblacional de 26,98 persones per km²

## Demografia

Segons el cens del 2000, Interior tenia 77 habitants, 35 habitatges, i 22 famílies. La densitat de població era de 22,2 habitants per km².
Dels 35 habitatges en un 20% hi vivien nens de menys de 18 anys, en un 54,3% hi vivien parelles casades, en un 5,7% dones solteres, i en un 37,1% no eren unitats familiars. En el 31,4% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,77.
Per edats la població es repartia de la següent manera: un 22,1% tenia menys de 18 anys, un 6,5% entre 18 i 24, un 27,3% entre 25 i 44, un 32,5% de 45 a 60 i un 11,7% 65 anys o més.
L'edat mediana era de 40 anys. Per cada 100 dones de 18 o més anys hi havia 93,5 homes.
La renda mediana per habitatge era de 31.719 $ i la renda mediana per família de 32.500 $. Els homes tenien una renda mediana d'11.250 $ mentre que les dones 21.750 $. La renda per capita de la població era de 27.247 $. Cap de les famílies i el 8,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ Ullrich, Jan F. New Lakota Dictionary. 2a edició. Bloomington, IN: Lakota Language Consortium, 2014. ISBN 978-0-9761082-9-0. Arxivat 2016-10-18 a Wayback Machine.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Interior». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Interior». American Fact Finder. Oficina del Cens dels Estats Units, 12-01-2010.
Viccionari
# Ènoe

Ènoe (en grec antic: Οἰνόη, Oinoê) fou una població de l'antiga Grècia situada al districte de l'Argòlida, a la vora del riu Caradros, a la via entre Argos i Mantinea.
Segons diu Pausànias, Diomedes va batejar la ciutat amb aquest nom en honor del seu avi Eneu, que va morir vora la ciutat. A la rodalia d'Ènoe, els atenesos i els argius van derrotar els espartans, segons diuen Pausànias, Apol·lodor i Esteve de Bizanci.

## Referències

* ↑ Smith, William (ed.). «4. Oenoe». Dictionary of Greek and Roman Geography (1854). [Consulta: 24 bril 2021].
# Karim Maroc

Karim Maroc (àrab: كريم ماروك) (Hassi El Ghella, 5 de març de 1958) és un exfutbolista algerià de la dècada de 1980.
Fou internacional amb la selecció d'Algèria amb la qual participà en la Copa del Món de futbol de 1982 i 1986.
Pel que fa a clubs, destacà a Olympique Lyon, Stade Brestois i MC Oran.

## Referències

* ↑ Football Squads Algeria 86
* ↑ Stats mhscfoot.com
* ↑ Karim Maroc a National-Football-Teams.com (anglès)
# Brother's Keeper

Brother's Keeper va ser un grup estatunidenc de metalcore. Format el 1994 per membres d'altres bandes locals, Brother's Keeper es va convertir en l'espina dorsal de l'escena hardcore punk i metalcore d'Erie. Al costat de bandes com xDISCIPLEx AD, Digression i Neverfall, van crear una comunitat local de joves vinculats per un interès musical comú. El so de Brother's Keeper va destacar per l'estil vocal esquinçat de Mike Ski.
Des del 1996 fins a la seva dissolució el 2003, va publicar els seus treballs discogràfics amb el segell Trustkill Records. Això no obstant, a principis de 2001 va aparèixer al recopilatori It's All About The Money, coeditat pels segells Surprise Attack Records, Goodfellow Records i Redstar Records.

## Discografia

EP
* Shadowcast (7") – 1994
* Ladder (7") – 1995
* Self-Fulfilling Prophecy (Trustkill Records 7") - 1997
* Sweet Revenge (7"/CS) - 1998
* Five Hits From Hell (Ides of March Records) -2001
Àlbums d'estudi
* The Continuum (Trustkill Records) – 1996
* Foreverneverending (recopilatori, Trustkill Records) - 1999
* Oxymoron (Trustkill Records 12"/MCD) - 1999
* Fantasy Killer (Trustkill Records) – 2001

## Referències

* ↑ Yoe, Adam. «Slept-On Records from Classic Labels: Brother’s Keeper (Trustkill Records)» (en anglès). No Echo, 17-12-2018. [Consulta: 4 juny 2023].
* ↑ «Brother's Keeper singer stabbed at CBGB's» (en anglès). Punknews.org, 21-01-2002. [Consulta: 4 juny 2023].
* ↑ Trustkill Records artist page Arxivat August 28, 2008, a Wayback Machine.
* ↑ Julien, Alexandre. «Redstar Records Interview» (en anglès americà). Abridged Pause Blog, November 3, 2011. Arxivat de l'original el December 14, 2013. [Consulta: September 12, 2020].
# Emelgem

Emelgem és un nucli de la ciutat d'Izegem a la província Flandes Occidental de Bèlgica.

## Història

La localitat és habitada des de la prehistòria. S'han trobat artefactes prehistòrics, romans i fràncics.
Al segle xvi, el poble sofreix de la revolució protestant dels iconoclastes. El 1566, l'església és arruïnada. El 1580 l'exèrcit de Guillem el Taciturn passà camí al setge del castell d'Ingelmunster. Quan el 1587 esclatà una nova epidèmia de la pesta el poble és gairebé totalment desert. Segueix una sèrie d'epidèmies i de guerres fins al 1794, quan tot el territori ha sigut annexionat a França fins a la creació del Regne Unit dels Països Baixos el 1815. El 1830 esdevingué belga i segueix, per a la primera vegada, un període de pau fins al 1914. La construcció del ferrocarril de Bruges a Kortrijk i l'excavació del canal Roeselare-Leie van contribuir al desenvolupament de la regió.
Fins a l'1 de gener 1965 era un municipi independent, tret un període curt de fusió temporània amb Izegem de 1942 a 1945 sota l'ocupació alemanya. El 1965 va fusionar definitivament amb la ciutat d'Izegem. Tenia una superfície de 5,44 km² i tenia 5.049 habitants.

## Geografia

El poble es troba al canal Roeselare-Leie i al riu Mandel, que hi torna a sorgir en ésser soterrat des de Roeselare. Fins als anys 1960 era un poble rural del qual l'activitat més important era l'agricultura o la indústria de les sabates i dels raspalls a la ciutat veïna. A poc a poc va esdevenir un poble residencial per als emigrants d'Izegem.

## Llocs d'interès

* L'església de Sant Pere del segle xviii (monument catalogat).
* Els senders per a vianants lents al Mandel i al Canal Roeselare-Leie

## Evolució de la població

1806-1890 :
| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Habitants | 1591 | 1689 | 1806 | 1932 | 1647 | 1776 | 1924 | 1853 | 2073 |
1900 fins a la fusió amb Izegem :
| Any | 1900 | 1910 | 1920 | 1930 | 1947 | 1961 |
| Habitants | 2460 | 3131 | 3124 | 3390 | 4129 | 4729 |

## Enllaços externs

* Web d'Emelgem
# Miribel

«Miribel» té aquests significats:
* Miribel (Ain), municipi al departament de l'Ain (regió d'Alvèrnia-Roine-Alps, França)
* Miribel (Droma), municipi al departament de la Droma (regió d'Alvèrnia-Roine-Alps, França)
* Miribel-Lanchâtre, municipi al departament de la Isèra (regió d'Alvèrnia-Roine-Alps, França)
* Miribel-les-Échelles, municipi al departament de la Isèra (regió d'Alvèrnia-Roine-Alps, França)
* Cantó de Miribel, cantó al districte de Bourg-en-Bresse (departament de l'Ain, França)
* Marquesat de Miribel, jurisdicció feudal de la regió de Bugei
# Cantó de Sench Aubanh

El cantó de Sench Aubanh és un cantó francès del departament del Losera, a la regió d'Occitània. Està enquadrat al districte de Mende, té 5 municipis i el cap cantonal és Sench Aubanh.

## Municipis

* Fontans
* L'Atgièr
* Sench Aubanh (chef-lieu)
* Senta Aulàsia
* Cerveiretas

## Vegeu també

* Cantons de la Losera
# Karim Saddam

Karim Saddam (àrab: كريم صدام) (Iraq, 26 de maig de 1960) és un exfutbolista iraquià de la dècada de 1980 i entrenador de futbol.
Fou internacional amb la selecció de futbol de l'Iraq amb la qual participà a la Copa del Món de futbol de 1986. Pel que fa a clubs, destacà a Al Jaish, Al Zawraa, Al Shorta i Al Sinaa.

## Referències

* ↑ 1986 FIFA World Cup Mexico Arxivat 2011-10-03 a Wayback Machine.
* ↑ Hassanin Mubarak. «Player Database». iraqsport.com. Arxivat de l'original el April 21, 2003.
# Brother, Can You Spare a Dime?

Brother, Can You Spare a Dime? és una pel·lícula documental de 1975 dirigida per Philippe Mora, que consisteix principalment en notícies imatges i clips de pel·lícules contemporànies per retratar l'era de la Gran Depressió.

## Resum

La pel·lícula serveix com un àlbum de retalls nostàlgic i evocador de la Depressió des del Crac del 1929 fins a l'atac a Pearl Harbor.

## Repartiment

* The Andrews Sisters
* Fred Astaire
* Warner Baxter
* Jack Benny
* Busby Berkeley
* Willie Best
* Humphrey Bogart
* George Burns
* James Cagney
* Cab Calloway
* Eddie Cantor
* Hobart Cavanaugh
* George Chandler
* Charlie Chaplin
* Winston Churchill
* Betty Compson
* Gary Cooper
* Bing Crosby
* Frankie Darro
* Cecil B. DeMille
* Marlene Dietrich
* John Dillinger
* Walt Disney
* James Dunn
* Cliff Edwards
* Dwight D. Eisenhower
* Bill Elliot
* Madge Evans
* Stepin Fetchit
* W. C. Fields
* Dick Foran
* Gerald Ford
* Clark Gable
* Benny Goodman
* Cary Grant
* Woody Guthrie
* Gabby Hayes
* Billie Holiday
* Herbert Hoover
* J. Edgar Hoover
* Paul Robeson
* Shirley Temple

## Pel·lícules mostrades

* King Kong
* I Am a Fugitive from a Chain Gang
* Ciutadà Kane
* Wild Boys of the Road
* Els turbulents anys vint
* American Madness
* Mr. Smith Goes to Washington
* Gold Diggers of 1933
* Lady Killer
* G Men

## Reconeixements

1976: Nominada-Globus d'Or al millor documental

## Disponibilitat

Un DVD d'Image Entertainment es va publicar el 1999 i de nou el 2018 per Artiflix.
Està disponible en DVD i Blu-Ray a través de The Sprocket Vault.

## Vegeu també

All This and World War II, un documental similar de làlbum de retalls' de 1976 sobre la Segona Guerra Mundial gravat amb la música dels Beatles.

## Referències

* ↑ FilmAffinity
* ↑ Turner Classic Movies
* ↑ MUBI
* ↑ TimeOut
* ↑ Full Frame Documentary Film Festival
* ↑ Los Angeles Press on JSTOR (Vol. 12, Issue 578, 08-15-1975, pg.22)
* ↑ NY Times
* ↑ AllMovie Review
* ↑ BROTHER, CAN YOU SPARE A DIME?-Library of Congress
* ↑ TV Guide
* ↑ Doblu.com
* 1 2 Brother, Can You Spare a Dime? Movie Review| Roger Ebert
* ↑ AllMovie
* 1 2 3 4 5 DVD Review on Trailers from Hell
* 1 2 3 Cummings, Larry B. «Breadlines and Grilled Millionaire». The Harvard Crimson, 07-10-1975.
* ↑ Golden Globes

## Enllaços externs

* Promo on Sprocket Vault's official YouTube channel
# Eric Kiptanui

Eric Kiptanui (19 d'abril de 1990) és un corredor de fons i maratonià de kenyà. El 2018 va guanyar la Mitja Marató de Lisboa a les 1:00:05. També va guanyar la Mitja Marató de Berlín i va establir un registre del curs amb 58:42 min. En aquella època, va ser el quart temps de mitja marató més ràpid de la història. També va guanyar la Mitja Marató de Barcelona el 2019. Anteriorment, el 2017 ja havia guanyat la San Silvestre Vallecana.

## Millors marques personals

* 1500 metres - 3:37,73 (Nairobi 2016)
* 10.000 metres - 28:17 (Nairobi 2018)
* 10 quilòmetres - 27:34 (Madrid 2017)
* 15 quilòmetres - 43:48 (Heerenberg 2018)
* Mitja marató - 58:42 (Berlín 2018)

## Referències

* ↑ «Eric Kiptanui». International Association of Athletics Federations (IAAF). [Consulta: 7 abril 2019].
* ↑ Cugat, Ricard «Victoria sin récord para Eric Kiptanui y Roza Dereje en el medio maratón de Barcelona». El Periódico, 10-02-2019 [Consulta: 7 abril 2019].
* ↑ «El kenià Eric Kiptanui i l'etíop Roza Dereje s'imposen a la Mitja Marató de Barcelona». Corporació Catalana de Mitjans Audiovisuals, 10-02-2019 [Consulta: 7 abril 2019].
* ↑ «Eric Kiptanui y Gelete Burka vuelan en la San Silvestre vallecana». Mundo Deportivo, 31-12-2017 [Consulta: 7 abril 2019].
# Afroedura

Afroedura és un gènere de sauròpsids (rèptils) escatosos de la família dels gecònids. Es troba a Sud-àfrica, Angola, Namíbia, Moçambic i Zimbàbue.

## Taxonomia

Es coneixen les següents espècies d'Afrodura:
* Afroedura africana (Boulenger, 1888)
* Afroedura amatolica (Hewitt, 1925)
* Afroedura bogerti Loveridge, 1944
* Afroedura broadleyi Jacobsen, Niels, Kuhn, Jackman & Bauer, 2014
* Afroedura granitica Jacobsen, Niels, Kuhn, Jackman & Bauer, 2014
* Afroedura haackei Onderstall, 1984
* Afroedura halli (Hewitt, 1935)
* Afroedura hawequensis Mouton & Mostet, 1985
* Afroedura karroica (Hewitt, 1925)
* Afroedura langi (Fitzsimons, 1930)
* Afroedura leoloensis Jacobsen, Niels, Kuhn, Jackman & Bauer, 2014
* Afroedura loveridgei Broadley, 1963
* Afroedura major Onderstall, 1984
* Afroedura maripi Jacobsen, Niels, Kuhn, Jackman & Bauer, 2014
* Afroedura marleyi (Fitzsimons, 1930)
* Afroedura multiporis (Hewitt, 1925)
* Afroedura namaquensis (FitzSimons, 1938)
* Afroedura nivaria (Boulenger, 1894)
* Afroedura pienaari Jacobsen, Niels, Kuhn, Jackman & Bauer, 2014
* Afroedura pondolia (Hewitt, 1925)
* Afroedura pongola Jacobsen, Niels, Kuhn, Jackman & Bauer, 2014
* Afroedura rondavelica Jacobsen, Niels, Kuhn, Jackman & Bauer, 2014
* Afroedura rupestris Jacobsen, Niels, Kuhn, Jackman & Bauer, 2014
* Afroedura tembulica (Hewitt, 1926)
* Afroedura tirasensis Haacke, 1965
* Afroedura transvaalica (Hewitt, 1925)
* Afroedura waterbergensis Jacobsen, Niels, Kuhn, Jackman & Bauer, 2014

## Referències

* ↑ Afroedura en BioLib
* ↑ «Afroedura». Reptile Database. Uetz, P. & Jirí Hošek. [Consulta: 23 agost 2014].
* 1 2 3 4 5 6 7 8 9 Jacobsen, Niels H. G., Arianna L. Kuhn, Todd R. Jackman & Aaron M. Bauer. 2014. A Phylogenetic Analysis of the southern African gecko genus Afroedura Loveridge (Squamata: Gekkonidae), with the description of nine new species from Limpopo and Mpumalanga provinces of South Africa. Zootaxa. 3846(4): 451–501.
# Can Miquel Ferran

Can Miquel Ferran és una casa de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Casa amb planta baixa i pis. Té la porta d'accés adovellada amb totxo massís formant un arc, al igual que la finestra que té al costat. Les petites finestres del pis són de pedra. L'edifici està cobert a dues aigües teulades. La restauració efectuada fa poc, encara que correctíssima, ha introduït un arc de dubtosa fidelitat a l'original.

## Referències

* ↑ «Can Miquel Ferran». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Dècim Juni Silà (amant de Júlia)

Dècim Juni Silà (en llatí Decimus Junius Silanus) va ser un magistrat romà. Era fill de Marc Juni Silà (cònsol 25 aC). Formava part de la gens Júnia i era de la família dels Silà.
Va ser un dels amants de Júlia, la neta d'August. Quan els adulteris de la noia es van descobrir, se'n va anar a l'exili voluntàriament. Tiberi li va permetre la tornada a Roma l'any 20 per intercessió del seu germà Marc Juni Silà, però mai va aconseguir cap càrrec a l'estat.

## Referències

* ↑ Tàcit. Annals III,24
# Intergraph

Intergraph és una companyia de programari fundada el 1969 amb el nom de M&S Computing, Inc. Va ajudar a solucionar un dels problemes més difícils d'aquells temps - com posar a un home sobre la lluna. Intergraph assistia a la NASA i a l'exèrcit dels Estats Units en el desenvolupament de sistemes de computadors per guiar míssils en temps real.

## Història

Intergraph va ser fundada el 1969 com "M&S Computing, Inc.", per ex enginyers d'IBM que havien estat treballant amb la NASA i l'exèrcit dels Estats Units en el desenvolupament de sistemes aplicats a la computació digital per a guiar míssils en temps real.
El 1980, la companyia va canviar el seu nom de M&S Computing a Intergraph Corporation, reflectint la dedicació als gràfics.
Fins a l'any 2000 també s'havia dedicat al maquinari (principalment "Workstations"), però aquell any va vendre la seva gamma d'estacions de treball ViZualWorkstation Zx a Silicon Graphics i la seva sèrie de targetes gràfiques Intense3D a 3DLabs.

## SmartSketch

L'empresa va incorporar, SmartSketch un programa de dibuix dissenyat per FutureWave Software pel PenPoint US i el EO Personal Communicator. Quan el Pen Computing no va prosperar, SmartSketch va ser portat a les plataformes Windows i Macintosh. i finalment havia estat venut a Broderbund Software que el va incorporar en algunes versions del seu programari Printshop.

## Vegeu també

* Jonathan Gay
* Adobe Shockwave
* FutureWave Software
* Gnash
* Uira
* Lightspark

## Referències

* ↑ Ron K. C. Cheng. Using SmartSketch 5. Cengage Learning, novembre 2004, p. 1–. ISBN 1-4018-7852-0.
* ↑ The History of Flash: Back to Graphics
* ↑ James L. Mohler. Flash 5: Graphics, Animation, and Interactivity. Cengage Learning, 2001, p. 20–. ISBN 0-7668-2909-X.

## Enllaços externs

* MANUAL_AYUDA_SMARTSKETCH
# Zaziya

Zaziya (correctament Sasiya que vol dir "boca petita", però convencionalment Zaziya) fou rei dels turuqueus al segle xviii aC. Després d'un missatge al rei Zimrilim de Mari, les relacions amb aquest vam millorar. Havia de rebre tropes però alguns reis no els van enviar. Ishme-Dagan I d'Ekallatum va demanar ajut a Babilònia contra els turuqueus, i efectivament Hammurabi va enviar un contingent que havia de lluitar contra ells i el rei de Qabra; Zaziya apareix com a sobirà d'Hammu-Rabi rei de Kurda però sembla una mena de sarcasme. Tres-cents turuqueus van anar amb ell a Rakna. Hauria creuat el Tigris en alguna expedició que no s'esmenta. Va escriure a Hammurabi de Babilònia per determinar el rang dels reis d'una zona. Va entregar al rei de Simurrum a Sasum, rei dels quteus, al que es va sotmetre i al que va donar als seus fills com a ostatges. Va fer un tractat amb Hammu-Rabi de Kurda.

## Enllaços externs

* Thoughts of Zimri-Lim
# Karim Kamanzi

Karim Kamanzi (Kigali, 18 de març de 1983) és un exfutbolista ruandès de la dècada de 2000.
Fou internacional amb la selecció de futbol de Ruanda. Pel que fa a clubs, destacà a KAS Eupen i RCS Visé.

## Referències

* ↑ Karim Kamanzi a National-Football-Teams.com (anglès)
* ↑ Perfil a Weltfussball
* ↑ Karim Kamanzi a National-Football-Teams.com (anglès)
# Brachirus dicholepis

Brachirus dicholepis és un peix teleosti de la família dels soleids i de l'ordre dels pleuronectiformes que es troba a les costes de l'oest del Pacífic Central.

## Referències

* ↑ The Taxonomicon (anglès)
* ↑ FishBase (anglès)
# Eric Leman

Eric Leman (Ledegem, Flandes Occidental, 17 de juliol de 1946) va ser un ciclista belga que fou professional entre 1968 i 1977. Juntament amb Achiel Buysse, Fiorenzo Magni, Johan Museeuw i Tom Boonen comparteix el rècord de tres victòries al Tour de Flandes, el 1970, 1972 i 1973.

## Palmarès

* 1968
** 1r a la Kuurne-Brussel·les-Kuurne
** 1r a la Porto-Lisboa
** 1r a la Gullegem Koerse
** Vencedor d'una etapa dels Quatre dies de Dunkerque
** Vencedor d'una etapa del Tour de França
* 1969
** 1r a l'A través de Bèlgica
** Vencedor de 4 etapes de la Volta a Andalusia
** Vencedor d'una etapa del Tour de França
** Vencedor d'una etapa de la París-Niça
* 1970
** 1r al Tour de Flandes
** 1r al Gran Premi Briek Schotte
** Vencedor d'una etapa de la París-Niça
** Vencedor de 2 etapes de la Volta a Andalusia
** Vencedor d'una etapa de la Volta a Bèlgica
* 1971
** 1r al Campionat de Flandes
** 1r a la Gullegem Koerse
** 1r al Circuit de les Ardenes flamenques - Ichtegem
** 1r al Circuit Mandel-Leie-Schelde
** Vencedor de 2 etapes del Critèrium del Dauphiné Libéré
** Vencedor de 3 etapes de la París-Niça
** Vencedor de 2 etapes de la Volta a Andalusia
** Vencedor de 3 etapes del Tour de França
* 1972
** 1r al Tour de Flandes
** 1r al Gran Premi de València
** Vencedor d'una etapa dels Quatre dies de Dunkerque
** Vencedor de 2 etapes de la París-Niça
** Vencedor d'una etapa de la Volta a Bèlgica
* 1973
** 1r al Tour de Flandes
** Vencedor d'una etapa de la París-Niça
* 1974
** Vencedor d'una etapa de la París-Niça
** Vencedor d'una etapa de la Volta a Espanya
* 1975
** Vencedor d'una etapa de la París-Niça
* 1976
** 1r al Circuit del Centre de Flandes
* 1977
** Vencedor d'una etapa de la Volta a Aragó

### Resultats al Tour de França

* 1968. 52è de la classificació general. Vencedor d'una etapa
* 1969. 79è de la classificació general. Vencedor d'una etapa. 1r de la Classificació dels punts calents
* 1970. Abandona (8a etapa)
* 1971. 91è de la classificació general. Vencedor de 3 etapes
* 1974. Abandona (12a etapa)

### Resultats a la Volta a Espanya

* 1973. 55è de la classificació general
* 1974. 22è de la classificació general. Vencedor d'una etapa
* 1975. Abandona
* 1976. Abandona

## Enllaços externs

* Palmarès d'Eric Leman (francès)
* Eric Leman a ProCyclingStats